Ena Rawa ni Oti na Rarawa?
Cava o na tukuna . . .
io?
sega?
de dua?
KA E KAYA NA IVOLATABU
“Na Kalou . . . ena qusia tale ga na wainimata kece mai na matadra, sa na sega tale na mate, na lolosi, na tagiyaso, kei na mosi.” —Vakatakila 21:3, 4, Vakadewa ni Vuravura Vou.
KENA YAGA VEI IKO
Vakadeitaka ni sega ni vakavuna na Kalou na noda leqa.—Jemesa 1:13.
Veivakacegui nida kila ni kauaitaka sara ga na Kalou na noda rarawa.—Sakaraia 2:8.
Nuitaka ni na oti na veika rarawa kece.—Same 37:9-11.
EDA RAWA NI VAKABAUTA NA KA E KAYA NA IVOLATABU?
Io, qo e rua na vuna:
E cata na Kalou na rarawa kei na veika tawadodonu. Vakasamataka na rarawa ni Kalou nira vakararawataki vakaca na nona tamata ena gauna vakaivolatabu. E kaya na iVolatabu ni vusolo na lomana ena vukudra era “vakararawataki ira” na nona tamata. —Dauveilewai 2:18, Vakadewa ni Vuravura Vou.
Na Kalou e cati ira sara ga era dau veivakacacani. Kena ivakaraitaki, e kaya na iVolatabu ni ka vakasisila vua ‘na liga sa vakadavea na dra e sega ni cala.’ —Vosa Vakaibalebale 6:16, 17.
E kauaitaki keda yadua na Kalou. “Ni sa kila na tamata yadua na kena ca ni lomana, kei na nona rarawa,” qori tale ga na ka e vakila o Jiova!—2 Veigauna 6:29, 30, Ai Vola Tabu.
Sa voleka na gauna me vakaotia kina na noda rarawa na matanitu i Jiova. (Maciu 6:9, 10) Ena gauna mada ga qo, e dau vakacegui ira na qarai koya ena yalodina.—Cakacaka 17:27; 2 Korinica 1:3, 4.
VAKASAMATAKA MADA
Na cava e vakalaiva tiko kina na Kalou na veika rarawa?
E sauma na iVolatabu ena ROMA 5:12 kei na 2 PITA 3:9.
fij_Latn fij_Latn ita_Latn fij_Latn epo_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn